Na podlagi 36. člena Zakona o uresničevanju javnega interesa za kulturo (Uradni list RS, št. 77/07 – uradno prečiščeno besedilo, 56/08, 4/10, 20/11, 111/13, 68/16, 61/17 in 21/18 – ZNOrg), 35. člena Zakona o zavodih (Uradni list RS, št. 121/91, [8/96](http://www.uradni-list.si/1/objava.jsp?urlid=19968&stevilka=379), [36/00](http://www.uradni-list.si/1/objava.jsp?urlid=200036&stevilka=1687)-ZPDZC in [127/06](http://www.uradni-list.si/1/objava.jsp?urlid=2006127&stevilka=5348)-ZJZP) in tretjega odstavka 8. člena Sklepa o ustanovitvi javnega zavoda Tehniški muzej Slovenije (Uradni list RS, št. 60/03, 119/07, 8/09 in 78/14), Ministrstvo za kulturo

**objavlja javni razpis za delovno mesto direktorja javnega zavoda Tehniški muzej Slovenije**

Na razpisano delovno mesto bo imenovan kandidat, ki poleg splošnih pogojev izpolnjuje naslednje pogoje:

* univerzitetna izobrazba ene izmed strok, zastopane v dejavnosti muzeja;
* najmanj pet (5) let delovnih izkušenj in poznavanje področja dela muzeja;
* sposobnost za organiziranje in vodenje dela;
* aktivno znanje slovenskega jezika;
* višjo raven znanja najmanj enega svetovnega jezika in osnovno raven znanja najmanj enega svetovnega jezika.

Za aktivno znanje slovenskega jezika na visoki ravni se šteje, če je oseba v razpisu zahtevano izobrazbo dosegla na slovenski šoli ali končala vsaj slovensko štiriletno srednjo šolo. Osebe, ki nimajo končanih ustreznih slovenskih šol, potrebno znanje slovenščine dokazujejo s posebnim potrdilom uradno pooblaščene izobraževalne ustanove o uspešno opravljenem preizkusu znanja slovenščine po javno veljavnem izobraževalnem programu ustrezne stopnje v Republiki Sloveniji. Pri tem se šteje, da visoko raven znanja slovenščine obvlada, kdor je uspešno opravil preizkus po izobraževalnem programu za slovensko gimnazijo oziroma tej ustrezno štiriletno šolo.

Izpolnjevanje pogoja višje ravni znanja svetovnega jezika se izkazuje s potrdilom oziroma certifikatom o aktivnem znanju jezika ali dokazilom, da se je kandidat šolal v tujem jeziku (pridobil stopnjo izobrazbe – osnovno, srednjo, do- ali podiplomsko v državi, v kateri je to materni jezik) ali je dosegel VII. stopnjo izobrazbe v okviru študija enega izmed svetovnih jezikov ali je 6 mesecev ali več opravljal dela visokošolske zahtevnosti v tujini v tujem jeziku ali je uspešno opravil izpit iz svetovnega jezika na dodiplomskem študiju.

Izpolnjevanje pogoja osnovne ravni znanja svetovnega jezika se izkazuje s potrdilom o jezikovnem izobraževanju pri ustrezni izobraževalni instituciji (šola tujega jezika), potrdilom o udeležbi na strokovnih srečanjih ali dokazilom o uspešno zaključenem srednješolskem izobraževanju (V. stopnja izobrazbe), iz katerega je razvidno, da je bilo izobraževanje iz svetovnega jezika uspešno zaključeno oziroma drugim ustreznim dokazilom, ki izkazuje znanje svetovnega jezika.

Kandidat mora k prijavi z življenjepisom priložiti:

* program delovanja zavoda v prihodnjih petih (5) letih;
* izjavo o izpolnjevanju pogoja glede zahtevane izobrazbe, iz katere mora biti razvidna vrsta študijskega programa in smer izobrazbe ter datum zaključka študija (diploma) in ustanova, na kateri je bila izobrazba pridobljena;
* opis delovnih izkušenj, iz katerega je razvidno izpolnjevanje sledečih pogojev:
* zahtevane delovne izkušnje,
* poznavanje področja dela muzeja,
* sposobnost za organiziranje in vodenje dela

(opis mora vsebovati navedbo delodajalca oz. druge fizične ali pravne osebe, za katero je kandidat opravljal delo, datum začetka in konca opravljanja dela ter opis dela);

* izjavo, da obvlada visoko raven aktivnega znanja slovenščine;
* izjavo o znanju najmanj enega svetovnega jezika na višji ravni, iz katere mora biti razvidna vrsta izobraževanja in izobraževalna institucija v okviru katere je bilo znanje pridobljeno;
* izjavo o znanju najmanj enega svetovnega jezika na osnovni ravni, iz katere mora biti razvidna vrsta izobraževanja in izobraževalna institucija v okviru katere je bilo znanje pridobljeno.

Minister, pristojen za kulturo, bo izbranega kandidata, po predhodnem mnenju sveta in strokovnega sveta imenoval za direktorja javnega zavoda za obdobje petih let. Izbrani kandidat bo sklenil pogodbo o zaposlitvi za določen čas s predsednikom sveta javnega zavoda Tehniški muzej Slovenije

O izidu razpisa bodo kandidati obveščeni v roku osmih (8) dni po izdaji odločbe o izbiri.

Prijave naj kandidati pošljejo v zaprti ovojnici s pripisom **»Javni razpis – direktor – TMS«** v **tridesetih dneh (30) dneh** po objavi javnega razpisa na naslov: **Ministrstvo za kulturo, Maistrova 10, 1000 Ljubljana** ali na elektronski naslov ministrstva: **gp.mk@gov.si.**

V izbirni postopek se bodo uvrstile samo pravočasno prispele in popolne prijave kandidatov, ki bodo izpolnjevali razpisne pogoje.

Oseba, pristojna za posredovanje informacij v zvezi z javnim razpisom je Tjaša Milač, tel. št. 01/369 58 77, elektronski naslov: tjasa.milac@gov.si.

V besedilu razpisa uporabljeni izrazi, zapisani v moški slovnični obliki, so uporabljeni kot nevtralni za ženske in moške.

Številka: 0141-10/2019 Ministrstvo za kulturo

Datum: 7. 8. 2019